บทเรียนจากรัฐบาล คสช.
ถ้าแน่ก็ต้องกล้าเข้าถ้ำเสือ,ถึงเวลานี้คงชัดเจนแล้วว่า พล.อ.ประยุทธ์ จันทร์โอชา นายกฯ หัวหน้า คสช. อดีตนายทหารที่เข้ามาควบคุมอำนาจการปกครองประเทศ,เมื่อปฏิบัติการสำเร็จก็เข้ามาเป็นนายกฯบริหารประเทศมา 5 ปีผ่านไปแล้ว มีทั้งผลงานที่ประสบผลสำเร็จและยังไม่ประสบผลสำเร็จ,ที่ถูกติติงกันมากก็คือ ปฏิรูปประเทศไม่สำเร็จแทบทุกด้าน,ทั้งๆที่มีการประกาศเป็นที่รับรู้กันว่านอกเหนือจากความสงบในประเทศแล้ว การปฏิรูปประเทศจึงเป็นความคาดหวังของประชาชน,ในหลักใหญ่ถือว่าน่าเสียดายเป็นอย่างยิ่งที่มีอำนาจพร้อม แต่ทำได้แค่แตะๆ และกวาดทุกเรื่อง,ไม่ได้เรียงลำดับความสำคัญของปัญหาซึ่งเป็นเรื่องที่เป็นไปได้ยาก แต่หากแยกเฉพาะเรื่องที่เป็นปัญหาใหญ่น่าจะมุ่งไปสู่ผลสำเร็จได้,นี่เป็นเรื่องที่ทำให้ พล.อ.ประยุทธ์เกิดปัญหาการไม่ยอมรับจากมวลชนที่เคยสนับสนุนและให้ความหวังว่าจะทำอะไรเป็นชิ้นเป็นอันให้ปรากฏ,ประเด็นหนึ่งที่มองข้ามไม่ได้ก็คือการปฏิรูปประเทศในเรื่องหรือประเด็นต่างๆนั้น ล้วนมีความเกี่ยวพันกับองค์ประกอบสังคมที่ดำรงอยู่มาก่อน,หากไม่ กล้าหาญ พอก็จะทำได้ยากและติดกับดักในพวกเดียวกัน โดยเฉพาะระบบราชการไทยนั้นคือปัญหาสำคัญ,ยกตัวอย่างการปฏิรูปตำรวจนั้นแม้จะทำกันหลายชุด หลายคณะกรรมการ แม้กระทั่งชุดล่าสุด ซึ่งมีนายมีชัย ฤชุพันธุ์ เป็นประธาน หากดำเนินการสำเร็จก็จะประกาศใช้ได้เลย,แต่ถึงวันนี้หมดเวลาแล้ว สนช.ไม่สามารถดำเนินการได้ทัน,พูดง่ายๆ คืองานจบไปแล้วไม่สามารถทำอะไรได้เลย,ว่าไปแล้วด้วยจุดด้อยเหล่านี้ก็คงเนื่องมาจากการไม่สามารถปฏิรูปพวกเดียวกันได้ ไม่ต้องไปพูดถึงการปฏิรูปกองทัพหรอกครับ,ด้วยความเป็นห่วงว่าหาก พล.อ.ประยุทธ์ มีโอกาสได้กลับมาเป็นนายกฯหลังเลือกตั้ง จะกล้าทำเรื่องอย่างนี้ได้หรือไม่,ยิ่งการเข้ามาเป็นนายกฯที่แม้ว่าจะถูกต้องตามรัฐธรรมนูญคือมาด้วยกติกาเดียวกัน การยอมรับในเบื้องต้นจึงไม่น่ามีปัญหา,แต่เมื่อเข้าสู่ระบบรัฐสภาที่มาจากการเลือกตั้งก็ต้องทำงานร่วมกับนักการเมือง โดยอำนาจจะมาจาก ส.ส.-ส.ว.ที่จะยกมือสนับสนุนมากน้อยแค่ไหน,ต้องเจอกับฝ่ายค้านซึ่งจะต้องทำหน้าที่ในการตรวจสอบด้วยลีลาของนักการเมืองที่อาจจะเคยรู้มาก่อน,แต่ยังไม่เคยเผชิญด้วยตนเอง,การทำงานจึงยากลำบากมากขึ้น,แม้แต่ ส.ส.จากพรรคการเมืองที่สนับสนุนส่งเสริมก็ใช่จะว่าง่าย จะควบคุม ส.ส.ในพรรคให้การยอมรับได้หรือไม่,จึงต้องเริ่มคิดกันตั้งแต่วันนี้ได้เลย,ว่าไปแล้วในส่วนของประชาชนโดยทั่วไปไม่เกี่ยวกับพรรคการเมือง นักการเมืองซึ่งจะมีฝ่ายที่สนับสนุนและฝ่ายที่ไม่เห็นด้วย,แต่เมื่อตัดสินใจเข้ามาแล้วหลังรับตำแหน่งใหม่ในมวลหมู่นักการเมืองซึ่งมิใช่รัฐบาล คสช.ที่มี ทหาร เป็นกำแพงอยู่เบื้องหลังจึงยากลำบากมากขึ้น,การ ลอยตัว ปล่อยปัญหาอย่างที่ผ่านมาคงจะฝ่าข้ามไปยาก.,สายล่อฟ้า
ถึงเวลานี้คงชัดเจนแล้วว่า พล.อ.ประยุทธ์ จันทร์โอชา นายกฯ หัวหน้า คสช. อดีตนายทหารที่เข้ามาควบคุมอำนาจการปกครองประเทศ
รัฐบาล คสช.,ประยุทธ์ จันทร์โอชา,ปฏิรูปประเทศ,กล้าได้กล้าเสีย,สายล่อฟ้า,ข่าวทั่วไป